google/wiki40b huggingface dataset:
Ants Laikmaa

Bakgrunn

Ants Laikmaa (inntil 1935 Hans Laipman) var barn nr. 13 i en fattig estisk familie. Han gikk på skoler i Vigala, Haapsalu og Lihula. Moren døde mens han var barn. Laikmaa fattet tidlig interesse for maling, og begav seg til fots fra Riga til Düsseldorf. Der studerte han fra 1891 til 1893 og i 1896/97 ved Kunstakademie Düsseldorf.

Maler

Fra 1897 arbeidet han i Düsseldorf, inntil han dro tilbake til Tallinn høsten 1899.
Fra 1900 til 1907 var Ants Laikmaa aktiv som kunstner i Tallinn og Haapsalu. Studiereiser førte ham til Belgia, Frankrike, Østerrike, Finland og Nederland. I 1901 arrangerte han den første estiske kunstutstilling noensinne i Tallinn, og i 1906 fulgte den første estiske kunstutstillingen i Tartu. I 1903 grunnla han en atelierskole i Tallinn, og i 1907 stiftet han den estiske kunstforeningen (Eesti Kunstiselts).
I 1904 traff den 38 år gamle Laikmaa sitt livs store kjærlighet, den 21 år gamle Marie Hacker. Hun ble senere under navnet Marie Under en av tidens mest kjente lyrikere. Samme år malte Laikmaa to portretter av henne, som står som to av Laikmaas mest kjente arbeider.
Fra 1907 til 1909 arbeidet han hovedsakelig i Finland. 1909–1913 besøkte han Europas store kunstbyer. Fra 1910 til 1912 bodde han blant annet i Capri og Tunisia. Fra 1913 til 1931 arbeidet Ants Laikmaa som kunstner og kunstpedagog i Tallinn. I 1927 ble hans eneste datter født, et barn av modellen «Miku». I 1932 bosatte Laikmaa seg i nærheten av Taebla i Lääne, på gården Kadarpiku, som han selv tegnet med en sju mål stor park. Her bodde og arbeidet han resten av livet.
Ants Laikmaa døde i november 1942, og ligger begravd i Kadarpiku. Siden 1960 har gården vært museum, viet til Laikmaas liv og verk.

Særpreg

Ants Laikmaa er fremfor alt kjent for sine akvarellmalerier. Han brakte impresjonismen til Estland. Hans portretter av Estlands intellektuelle og kunstneriske elite er ofte beskrevet som mesterlige. Laikmaa var også politisk engasjert. Fremfor alt arbeidet han for utdanning av estiske kunstnere og markedsføring av estisk kunst. Han var en av grunnleggerne av det estiske nasjonalmuseet (Eesti Rahva Muuseum) i Tartu.
Brurskanken samiske kvinneforening

Brurskanken samiske kvinneforening på Helgeland ble stiftet 5. desember 1910 på initiativ fra Elsa Laula Renberg (1877–1931). Foreningen var en av de tidligste samiske organisasjonene i Norge, og den sto som ansvarlig for Samemøtet i 1917. 
Navnet på foreningen var tilsynelatende Helgeland samiske kvindeforening da de annonserte en fest i desember 1910, og Brurskankens samiske kvindeforening da de annonserte fester i 1911 og 1921.
Foreningen var knyttet til det daværende Brurskanken reinbeitedistrikt, som igjen har navn etter fjellet Brurskanken i Vefsn. Formålsparagrafen sa at «Foreningens oppgave og formaal er aa arbeide for aa faa i stand en eventuel skole paa Nordland for samiske barn, samt for øvrig sprede oplysning blant det samiske folk.» Foreningen kan oppfattes som en reaksjon på Sameskolen i Havika som var opprettet av indremisjonen tidligere samme år, hvor det ikke var tillatt for barna å snakka samisk. 
Foreningen fikk ikke noe langt liv, den fungerte kun i Elsa Laulas levetid.
Gasherbrum II

Nordmenn på toppen

1994: Eirik Tryti, Bjørn Arne Evensen og Simen Mørdre besteg toppen 1. august 1994.
2005: Jørgen Aamot. Han og svenske Fredrik Ericsson  ble de første som sto på ski ned Gasherbrum II.
Kjøtt- og fjørfebransjens Landsforbund

Kjøtt- og fjørfebransjens Landsforbund (KLF) er en interesse- og bransjeorganisasjon som representerer den privateide, frittstående delen av kjøtt-, egg- og fjørfebransjen i Norge.
KLF ble stiftet i 1910. Våren 2007 slo Kjøttbransjens Landsforbund og Fjørfebransjens Landsforening seg sammen til en organisasjon – KLF.
Organisasjonen har 159 medlemsbedrifter fordelt på 182 anlegg. Bedriftene er spredt over hele landet i rundt 100 kommuner og har om lag 4 400 årsverk med en omsetning på til sammen 15,5 milliarder kroner (2008) Medlemsbedriftene består av eggpakkerier, eggproduktfabrikker, slakteri, kjøttindustri og kjøttforretninger. Størrelsen på bedriftene varierer fra små bedrifter med 2–3 ansatte til store slakteri- og kjøttforedlingsbedriftene med flere hundre ansatte.
KLFs medlemsbedrifter har ca. 55 prosent markedsandel i sluttmarkedet for rødt kjøtt, og ca. 36 prosent markedsandel i fjørfekjøttmarkedet. For egg er andelen på ca. 20 prosent (Sluttmarked = dagligvarehandel og storhusholdning).
Innenfor rødt kjøtt står KLFs medlemmer for ca. 28 prosent av den totale slaktemengden i Norge, mens andelen for slakt av fjørfe er på ca. 26 prosent.
KLFs medlemsbedrifter er tilsluttet Næringslivets Hovedorganisasjon (NHO) gjennom NHO Mat og Bio.
Om lag 5 .000 norske bønder leverer slakt fast til KLFs medlemsbedrifter, og i tillegg leverer ca. 10 000 bønder delvis sine slakt til medlemsbedriftene.
Aubrey de Coucy

Aubrey de Coucy var jarl av Northumbria fra 1080, utnevnt av Vilhelm I av England, og inntil han gikk av.
Etter at jarl Waltheof gjorde opprør i 1075 ble fyrstebiskopen av Durham, William Walcher, midlertidig gjort til jarl. I 1080 ga Vilhelm jarldømmet til Aubrey de Coucy, en normannisk adelsmann fra Coucy i Frankrike. Kort tid etter, sannsynligvis det samme året, dro han tilbake til Normandie. Å være jarl i nordlige England var ikke noe han likte (eller innenfor hans kapasitet, han ble sett på som en «av liten nytte i vanskelige omstendigheter»).
Med hans formelle avgang mistet han alle eiendommer som han hadde mange av i Midlands, det området i England som omtrent tilsvarer det gamle kongeriket Mercia. Han ble likevel ikke erstattet før i 1086 da jarldømmet ble gitt til Robert de Mowbray. Kort tid etter ble det gamle jarldømmet inngått i jarldømmene Northumberland og York. Hans engelske landområder ble ikke redistribuert på tiden rundt Dommedagsboken ble nedskrevet, og hvor de ble anført som eid av jarl Aubrey (1086). Hans hovedområder ble etter hvert «Honour» («Ære») av Hinckley, en viktig bestanddel av landområdene til de senere jarlene av Leicester.
Sjokk Rock

Sjokk Rock er et samlealbum med diverse artister, utgitt i 1980.
Takk for boken-medaljen

Takk for boken-medaljen (finsk Kiitos kirjasta-mitali) er en finsk litteraturpris som siden 1966 er utdelt av den finske bokhandlerforbundet Kirjakauppaliitto, foreningen Libro og Finlands biblioteksforening.
Prisen deles ut til en finsk forfatter som i det foregående år har gitt ut et spesielt stimulerende skjønnlitterært verk på finsk eller svensk.
Dune (film)

Handling

I år 10191 styres universet av de som kontrollerer produksjonen og konsumet av det livsforlengende og romopphevende krydderet melange. Krydderet befinner seg på ørkenplaneten Dune (også kalt Arrakis). Krydderet er således svært ettertraktet, men utvinnes bare av Fremens – et folkeslag som lever i stort antall på Dune. De andre tre planetene i dette universet består av: Planeten Caladan (huser Atreides-riket – de gode); Giedi Prime (hjemstedet til Baron Harkonnen og hans tilhengere); og Kaitain (der keiseren bor). Alle kongehusene har en felles interesse: Å få full kontroll over krydderproduksjonen på Dune – og således oppstår konflikten mellom de utrolig mektige imperiene. Men i Dunes ørken befinner det seg også gigantiske, kilometerlange uhyrer som spiser mennesker som om de skulle være insekter. Samtidig med at sammensvergelsen settes ut i livet venter innbyggerne på planeten på en messias som de ble profittert ville komme for lenge siden.

Om filmen

Dune ble dårlig mottatt av kritikerne og ble også en publikumsmessig fiasko da den gikk på kino. Hovedkritikken gikk ut på at filmens handling var rotete og ustrukturert. De dårlige kritikkene og besøkstallene gjorde at planene om en oppfølger ble skrinlagt. Filmen regnes blant de største høybudsjetts filmfiaskoer i filmhistorien. 
Filmen vant en Saturn Award for beste kostyme i 1985.
Takk te dokk/Æ e trønder æ

Takk te dokk/Æ e trønder æ var Prudences siste single og kom ut i 1975. Begge låtene er med på albumet Takk te dokk og samleren Det det va. «Takk te dokk» var A-siden, men det er «Æ e trønder æ», med sarkastisk oppramsing av trønder-klisjéer, som har blitt en av de Prudence-låtene som huskes best.
Pyrgini

Utseende

Artene i Pyrgini er stort sett små, brune smygere, gjerne med hvite flekker på vingene. Undersiden er ofte litt grønnlig.

Levevis

Disse smygerne finnes gjerne på enger og andre åpne områder. Larvene lever stort sett på tofrøbladete planter.

Utbredelse

Av de 22 slektene er det bare slekten Pyrgus som forekommer i den gamle verden, og de aller fleste finnes bare i den neotropiske økosonen. I Norge forekommer fire arter i slekten Pyrgus: polarsmyger (Pyrgus andromedae), alvesmyger (Pyrgus alveus), bakkesmyger (Pyrgus malvae) og moltesmyger (Pyrgus centaureae).
Grunnkretser i Årdal kommune

Grunnkretser i Årdal kommune er delområder og grunnkretser som seksjonerer Årdal kommune, Sogn og Fjordane, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Bronsemøll

Utseende

(Roeslerstammia erxlebella). Liten, forholdsvis kraftig møll med vingespenn 12 – 14 mm. Kroppen og forvingene er mørkt bronsefarget, beina og antennespissene hvite. Hodet er nokså bredt, med en gul hårdusk i pannen. Antennene er trådformede og nesten så lange som forvingene. Forvingene er avlange, avrundede i spissen, med middels lange hårfrynser. Bakvingene er forholdsvis brede, mattere og mørkere enn forvingene.
Andre arter i familien kan ha mye smalere vinger, både for- og bakvingene kan være smale og stavformede, med lange hårfrynser. Fargen kan variere mye men er ofte brunlig. Noen ligner viklere (Tortricidae) men kan skilles fra disse på de lange antennene.

Levevis

Roeslerstammia erxlebella utvikler seg på lind eller bjørk. Den nyklekte larven minerer inne i bladet, senere kryper den ut og gnager fra utsiden. Når den er ferdig utvikler, bøyer den et blad om seg, fester det med silke og forvandler seg til en puppe der inne.
Paranormal activity

Handling

Et ungt par mistenker at deres hus er hjemsøkt av noe ukjent og farlig. For å skaffe bevis installerer de et overvåkningskamera som skal registrere alt som skjer mens de sover. Materialet fra kameraet gir en grøssende Blair Witch-aktig effekt som fikk avisen LA Weekly til å omtale filmen som «årets mest skremmende».
Dingzhou

Dingzhou (kinesisk: 定州; pinyin: Dìngzhōu) er en by på fylkesnivå i byprefekturet Baoding i provinsen Hebei i det nordlige Kina.
I 1999 var befolkningen på 619 116 innbyggere, og i selve byen Dingzhou var det i 2007 registrert 155 468.

Jernbane

Beijing-Hongkong høyhastighetsjernbane har stoppested her.

Vei

Kinas riksvei 107 fører gjennom området. Den løper fra Beijing til Shenzhen (rett vbed Hongkong, og er på sin vei innom provinshovedstadene Shijiazhuang, Zhengzhou, Wuhan, Changsha og Guangzhou.
Brunhodenonne

Utbredelse

Den er endemisk til De små Sundaøyer.
Worcester Warriors

Historie

Klubben ble stiftet av domprost Francis John Eld og spilte sin første kamp 8. november 1871 mot Worcester Artiliary på Somerset Place.  Klubben flyttet til Pitchcroft ved siden av Worcestershire County Cricket Club i 1893, men det varte ikke lenger enn til 1896 da klubben ble nedlagt.  I 1908 ble den startet opp igjen og spilte kampene på Pitchcroft og Northwich.
Etter første verdenskrig fikk klubben mange medlemmer fra områdene rundt Worcester og de delte opp i "A" lag og "B" lag.  Klubben vokste i 1930-årene, men måtte spille på mange forskjellige baner.  De klarte å samle inn nok penger til å leie en bane i Kempsey, men da andre verdenskrig brøt ut, hadde de ikke råd til å fortsette å lene denne.
Etter andre verdenskrig spilte klubben nok en gang på mange forskjellige baner før de i på slutten av 1940-tallet flyttet til Bilford Road og ble værende der i noen år.  I 1956 kjøpte klubben endelig et område som de kunne bli værende på.  Den nye banen lå ved Bevere i Worstershire.  Klubben vokste med de nye fasilitetene og hadde fem seniorlag på 1960-tallet.  I 1975 flyttet klubben igjen til de som er deres nåværende sted; Sixways.
På 1980-tallet reiste laget flere ganger til USA og Canada for å spille kamper.  Worcester Rugby Club forandret seg mye utover 1990-tallet da de fikk 1,3 millioner pund fra Sports Council for å forbedre klubbens lokaler og treningsanlegg.  De startet i femte divisjon og rykket oppover i divisjonene, men da de trodde de var klar for den øverste divisjonen, viste det seg at de hadde brukt en spiller som ikke var registrert for klubben og ble trukket poeng som straff og rykket dermed ikke opp.  Klubben ble profesjonell i 1996 og endret navn til Worcester Warriors. 
Worcester klarte endelig å komme opp til toppdivisjonen i 2004 etter å ha vunnet samtlige 26 kamper i 2003-04.  De holdt seg i divisjonen 5 sesonger og deltok i European Challenge Cup flere ganger.  De nådde finalen i 2008, men tapte 24-16 for Bath Rugby.  De rykket ned fra Premiership Rugby etter 2009-10 sesongen.  De rykket rett opp igjen sesongen etter.  I 2011-12 kom de på tiendeplass i serien av tolv lag og klarte å vinne over store lag som Bath, Saracens og Northampton.  Dean Ryan ble ny trener og klubben ønsket å satse på yngre spillere som de kunne utvikle til topp-spillere.  Klubben rykket ned, men fortsatte å hente inn talenter som ikke fikk spille i andre klubber.  De startet opp seks junior-akademier i regionen for å sikre tilgang til talenter.  I 2014-15 rykket de opp etter å ha vunnet 59-58 sammenlagt over to kamper mot Bristol Rugby hvor Worcester skåret poeng med kampens siste spark på ballen.  Rekruttlaget Worcester Cavaliers kom til finalen i Aviva A League for første gang i historien.
Frederiks sogn (København)

Frederiks sogn er et sogn i Holmens prosti i Københavns stift. Sognet ligger i Københavns kommune. I Frederiks sogn ligger Marmorkirken.
Skiskyting under Vinter-OL 2010 – Jaktstart menn

Konkurranseregler

Vinneren av sprintøvelsen 14. februar startet først, og resterende løpere startet med en tidsforsinkelse tilsvarende tidsdifferansen opp til vinneren av sprinten. Vinneren er første utøver som kom i mål.
Kun de 60 beste fra sprinten deltok i jaktstarten.
Den katolske kirkes katekisme

Med Den katolske kirkes katekisme (KKK) siktes det nå til den katekismen som ble utgitt av pave Johannes Paul II i 1995 (fransk grunntekst) og så ble revidert i  1997 (med enkelte lette endringer, og i ny latinsk grunntekst). 
Katekismen er oppbygd av over 2700 paragrafer som utførlig beskriver og forklarer den katolske tro. Den har mange fotnoter som henviser til Bibelen, kirkefedrene og kirkelige dokumenter. 
Den katolske kirken ga i 2005 ut en forenklet utgave av katekismen, kalt Kompendie til den katolske kirkes katekisme, og en ungomsutgave i 2011, kalt Youcat. Begge er skrevet i klassisk spørsmål-svar form, og har over 500 spørsmål og henvisninger til KKK.
Lidija Horvat

Klubb

Horvat har tidligere spilt for den kroatiske hovestadsklubben Lokomotiva Zagreb, den rumenske klubben Rulmentul Braşov, den montenegrinske klubben Budućnost og den franske klubben Metz. I 2011 returnerte til Kroatia og klubben Podravka Vegeta fra Koprivnica.

Landslag

Horvat spilte på det kroatiske landslaget under Håndball-EM 2008 for kvinner, hvor Kroatia endte på 6.-plass. Hun deltok også under Håndball-EM 2010 for kvinner og er tatt ut til Håndball-VM 2011 for kvinner.
Øpso

Øpso (tidligere også skrevet Øpsen og Ypsøy) er en øy som ligger i Herdlefjorden. Øpso var en del av Herdla kommune fram til den ble oppløst i 1964, øyen ble da overført til Meland kommune.
Pompeo Batoni

Pompeo Batoni (født 5. februar 1708 i Lucca, død 4. februar 1787 i Roma) var en italiensk maler, virksom i Roma fra 1728.

Liv og verk

Batoni dro i 1728 til Roma, der han studerte antikkens kunst og Rafaels verk. Han var berømt for sine mytologiske og religiøse malerier og med tiden også en internasjonalt yndet portrettmaler.
Batoni var ved siden av Anton Raphael Mengs en av de mest etterspurte kunstnerne i 1750-tallets Roma.
Zunyikonferansen

Zunyikonferansen (kinesisk: 遵义会议; pinyin: Zūnyì Huìyì, i byen Zunyi i provinsen Guizhou i Kina fra 15. til 17. januar 1935) var et utvidet møte for Politbyrået for Kinas kommunistparti. Det fant sted noe etter begynnelsen av «den lange marsjen», og utgjorde et viktig slag i den pågående maktkampen mellom fraksjonen rundt  Mao Zedong på den ene side og den Kominterntro fraksjon rundt Bo Gu, Otto Braun og Wang Ming på den annen. De sistnevnte ble beskyldt for opportunisme og gitt skylden for mange militære feilviurderinger og høye tapstall. 
Mao Zedong klarte å få andre innflytelsesrike kommunister som for eksempel Zhou Enlai, Zhu De og Liu Bocheng til å helle over til sin side. Mao ble valgt inn i Partiets sekretariat og inn i Politbyråets stående komite.  Otto Braun og Bo Gu ble fjernet fra sine verv; Mao Zedong, Zhou Enlai og Wang Jiaxiang overtok den militære ledelse.
Zunyikonferansen har i Folkerepublikken Kinas historiografi fått rang av et kanskje enda viktigere vendepunkt enn det faktisk var. Det er blitt stilisert opp til den gang da de ideologisk forblindete representanter for Sovjetunionens linje ble fratatt makten, fordi de skadet den kommunistiske sak. Dette banet veien for vendepunktet i kommunistenes kamp – nå først var den kinesiske revolusjon befridd fra den manglende realismen i de sovjetiske forelegg. 
Stedet for konferansen er blitt et mål for Kinas «røde turisme».
Norvegia (lydskrift)

Norvegia er et lydskriftsystem som ble utviklet av fonetikeren Johan Storm (1836–1920). Norvegia brukes fremdeles i undervisningen i nordistikk ved norske universiteter.
Slovakiske euromynter

Slovakiske euromynter er sirkulasjonsmynt av Den europeiske unions valuta euro med nasjonalt motiv for Slovakia på revers. Slovakia tok i bruk euro 1. januar 2009, til erstatning for koruna.

Euro

Euro (€) er Den europeiske unionens offisielle valuta, som benyttes i mange av EUs medlemsstater samt enkelte andre stater utenfor unionen. Landene som benytter euroen kalles med et fellesnavn eurosonen. De lavere valørene av euroene utgjøres av mynter, mens de høyere valørene utgjøres av sedler. Euromynten har en felles europeisk side som viser verdien på mynten og en nasjonal side som viser et symbol valgt av medlemsstaten der mynten blir preget. Hver medlemsstat har således en eller flere symboler som er unike for landet.
For bilder av den siden myntene alle EU-land har felles og en detaljert beskrivelse av mynten, se artikkelen om euromynter. Se artikkelen om eurosonen, for mer informasjon om eurosonens utvidelse.

Nasjonale motiver

De slovakiske euromyntene har av tre ulike utformninger. De laveste valørene, 1-, 2- og 5-centmynten, viser fjelltoppen Kriváň og er utformet av Drahomír Zobek. 10-, 20- og 50-centmynten viser Bratislavas slott og er utformet av Ján Černaj og Pavol Károly, mens de høyeste valørene, 1- og 2-euromynten, bærer Slovakias riksvåpen og er utformet av Ivan Řehák. På alle slovakiske euromynter står det Slovakia på slovakisk (Slovensko) samt det årstall mynten preges.
Slovakia sluttet seg til eurosonen 1. januar 2009, etter at eurolandenes finansministre ga grønt lys.
Kopet Dag

Kopet Dag (persisk: کپه‌داغ; turkmensk: Köpetdag) er en fjellkjede på grensen mellom Iran og Turkmenistan som strekker seg rund 650 km langs grensen sørøst for Det kaspiske hav, strekker seg nordvest-sørøst fra i nærheten av Det kaspiske hav i nordvest til elven Hari Rud i sørøst. Den høyeste toppen av fjellkjeden i Turkmenistan er Rizeh (Kuh-e Rizeh), lokalisert i sørvest for hovedstaden Asjkhabad og strekker seg 2 940 meter. Den høyeste toppen i Iran er Quchan (Kuh-e Quchan) som er 3 191 meter høy.
Amerilochus

Utseende

En liten (ca. 2,4 millimeter), matt, brungrå gjødselbille. Oversiden er fint og tett punktert. Hodet er kort og bredt, noe flatt, rundet foran, med en grop i midten. Pronotum er avrundet firkantet, sidekanten noe nedbøyd, med en liten tann nær bakhjørnet, i midten med to lave lengdekjøler. Dekkvingene er noe rundede, med kraftige punktstriper, mellomrommene mellom disse noe hevete. Beina er ikke særlig kraftige.

Levevis

Ingenting er kjent om biologien til disse billene.

Utbredelse

Arten er bare kjent fra Peru.
EDonkey2000

eDonkey2000 (også kjent som ed2k) var et fildelingsprogram som koblet til P2P nettverkene eDonkey og Overnet. Programvaren ble utviklet og driftet av firmaet MetaMachine. Første versjon ble utgitt 6. september 2000, og sluttet offisielt å fungere på 28. september 2005 etter å ha mottatt trusselbrev om søksmål fra RIAA.
Selv om klienten er nedlagt, fungerer fortsatt serverne, og det finnes i dag flere andre klienter som bruker nettverket, bl.a. eMule, aMule, Shareaza og MLDonkey.
Den siste versjonen av eDonkey-klienten som kom ut hadde med støtte for BitTorrent. Man kunne da laste ned en torrent-fil, og samtidig hente deler av nedlastningen via eDonkey-nettverket, og øke hastighetene for nedlastning ganske mye.
Statens naturvernråd

Statens naturvernråd ble opprettet i 1955.
Rådet hadde ansvar for blant annet å opprette nasjonalparker i Norge, og rådet la i 1964 fram en landsplan. Forslaget omfattet 16 områder, på tilsammen 6 300 km². Forslaget ble behandlet i Stortingets kommunalkomite i 1967, og komiteen og Stortinget støttet opprettelse av 12 av de 16 områdene. Det tok 25 år, fram til fredningen av Saltfjellet-Svartisen nasjonalpark i 1989, før 15 av disse forslagene var blitt vedtatt. I løpet av denne tiden av også Rago nasjonalpark og Reisa nasjonalpark opprettet.
I 1990 ble rådet slått sammen med Statens friluftsråd til Statens naturforvaltningsråd, som igjen ble nedlagt 1. juli 2002.
Ideal

Et ideal er en idé eller et prinsipp som virker perfekt og som en ønsker å oppnå.